ALOCAŢIA PENTRU SUSŢINEREA FAMILIEI

**Se acordă:**

1. Conform Legii nr. 277 din 24.12.2010 privind alocaţia pentru susţinerea familiei

TITULAR:

* reprezentantul familiei, care întocmeşte cererile pentru stabilirea şi acordarea alocaţiei pentru susţinerea familiei.

BENEFICIARI:

* Familia formată din soţ, soţie si copii aflaţi în întreţinerea acestora, care locuiesc împreună;
* Familia formată din persoana singură si copiii aflaţi în întreţinerea acesteia şi care locuiesc împreună cu această;
* Bărbatul si femeia necăsătoriţi, cu copiii lor si ai fiecăruia dintre ei, care locuiesc si se gospodăresc împreună.

CUANTUMUL LUNAR AL ALOCAŢIEI PENTRU SUSTINEREA

FAMILIEI

**Familiile cu ambii părinţi cu venitul net mediu lunar pe membru de familie sub 200 lei:**

* 1 copil - 82 lei
* 2 copii - 164 lei
* 3 copii - 246 lei
* 4 sau mai mulţi copii - 328 lei

**Familiile cu ambii părinţi cu venitul net mediu lunar pe membru de familie între 201 şi 530 lei:**

* 1 copil - 75 lei
* 2 copii - 150 lei
* 3 copii - 225 lei
* 4 sau mai mulţi copii - 300 lei

**Familiile cu un părinte cu venitul net mediu lunar pe membru de familie sub 200 lei:**

* 1 copil - 107 lei
* 2 copii - 214 lei
* 3 copii - 321 lei
* 4 sau mai mulţi copii - 428 lei

Familiile cu un părinte cu venitul net mediu lunar pe membru de familie între 201 şi 530 lei:

* 1 copil - 102 lei
* 2 copii - 204 lei
* 3 copii - 306 lei
* 4 sau mai mulţi copii - 408 lei

STABILIREA DREPTULUI LA ASF

Alocaţia pentru susţinerea familiei se acordă lunar pe bază de cerere şi declaraţie tip, însoţită de actele doveditoare privind componenţa familiei, veniturile acesteia şi după caz, adeverinţe privind frecventarea cursurilor şcolare de către copiii aflaţi în întreţinere care se înregistrează la DAS ( în registrul unic) în a cărei rază teritorială domiciliază sau îşi are reşedinţa familia.

OBLIGAŢII

Familiile care beneficiază de alocaţie pentru susţinerea familiei au obligaţia să comunice în scris Primarului în termen de maximum 15 zile orice modificare cu privire la componenţa familiei şi/sau a veniturilor realizate de aceştia.

Dreptul la alocaţia pentru susţinerea familiei se acorda începând cu luna următoare înregistrării / depunerii cererii.

MODIFICARE, ÎNCETARE

MODIFICAREA se face în următoarele cazuri:

* unul sau mai mulți copii din familia beneficiară de ASF acumulează într-un semestru peste 20 de absențe nemotivate;
* unul sau mai mulți copii din familia beneficiară de ASF împlinește 18 ani;
* unul sau mai mulți copii din familia beneficiară de ASF repetă anul școlar din alte motive decât cele medicale;
* schimbarea veniturilor familiei și a numărului de membrii

ÎNCETAREA se face în următoarele cazuri:

* beneficiarul nu mai îndeplineşte condiţiile legale de acordare a dreptului.
* refuzul beneficiarului de a furniza informaţiile necesare pentru întocmirea anchetei sociale;

Acte necesare:

* dosar plic
* copie livret de familie
* copie carte de identitate / buletin de identitate pentru toţi membrii familiei care au împlinit vârsta de 14 ani.
* copie certificat de naştere pentru toţi membrii minori ai familiei
* copie certificat de căsătorie / hotărâre de divorţ / hotărâre de încredinţare / hotărâre de plasament / certificat de deces
* adeverinţă de elev
* adeverinţă de salariu (venitul net) / cupon de pensie / cupon şomaj. Alte îndemnizaţii.
* adeverinţă teren agricol
* adeverinţă soţ şi soţie eliberat de administraţia financiară
* cerere tip completată personal

*Notă:* La depunerea dosarului trebuie prezentate toate actele în original!

Venitul lunar net pe membru de familie trebuie să fie mai mic de 530 lei.

La depunerea dosarului toate actele trebuie să aibă data cu luna depunerii dosarului (adeverinţe elev/salariu/cupon pensie/şomaj/alte indemnizaţii, adeverinţe fiscale).

*Plata drepturilor la alocaţia pentru susţinerea familiei se asigură de către AGENŢIA JUDEŢEANĂ DE PLĂŢI ŞI INSPECŢIE SOCIALA*

|  |  |
| --- | --- |
| Director executiv D.A.S, | Șef serviciu beneficii sociale, |
| Pintea Adrian-Iacob | Demian Nicolae |

Cererea de acordare a alocaţiei pentru susţinerea familiei se găseşte in format PDF